વ્યાજખોરના ત્રાસથી રાજકોટ શહેરના ઘનશ્યામનગરમાં રહેતા અને લારી રાખી ધંધો કરતા મહેશભાઈ નામના વ્યક્તિએ આત્મહત્યા કરી છે. તેમણે વ્યાજે નાણાં લીધા હતા. જ્યારે તે આ રકમ સમયસર ચૂકવી ન શકતા વ્યાજખોરોએ પઠાણી ઉઘરાણી શરૂ કરી હતી અને અવારનવાર ત્રાસ આપવાનો શરૂ કર્યો હતો. જેના કારણે મહેશભાઈએ ગળાફાંસો ખાઈ જીવન ટુકાવ્યું હતું. ત્યારે મૃતક મહેશભાઈના પરિવારજનો મૃતદેહ લઈને પોલીસ કમિશ્નર કચેરી પહોચ્યા હતા અને વ્યાજખોરો સામે પગલાં લેવાની માગણી કરી હતી.જેના લીઘે કચેરી ખાતે ભારે હોબાળો મચ્યો હતો.